**Datum: 19.03.2024. SAOPŠTENJE ZA MEDIJE**

**Uvijek spremni da pomognu - dobrovoljni davaoci krvi iz kompanije m:tel**

*Uspješno organizovana humana akcija*

Aktiv dobrovoljnih davaoca krvi kompanije m:tel je u utorak 19. marta ove godine organizovao akciju dobrovoljnog davanja krvi u prostorijama Zavoda za transfuzijsku medicinu Republike Srpske u Banjaluci.

U duhu solidarnosti i humanosti, odazvalo se preko trideset zaposlenih, među kojima je dobar dio njih bio mlađih godina. To je posebno značajno, jer se pokazalo da je inicijativa aktiva dobrovoljnih davalaca bila dobar podstrek svim zaposlenima koji mogu dati krv kao i da postoji rastuća svijest o važnosti pružanja pomoći zajednici.

U ovoj vrijednoj akciji, njihov nesebičan angažman će zasigurno doprinijeti spasavanju života onima kojima je donacija krvi najpotrebnija.

Ključne riječi: mtel, humanost, dobrovoljni davaoci krvi  
Izvor fotografije: Mtel